Rīga, 2023. gada 3. jūlijā

**LĒMUMS Nr. 25/1-1**

**Par sabiedriskā pasūtījuma, ko 2022. gadā īstenoja VSIA “Latvijas Televīzija”, apstiprināšanu un par tā izpildes rezultātiem**

Sabiedrisko elektronisko plašsaziņas līdzekļu padome (turpmāk – Padome), pamatojoties uz Sabiedrisko elektronisko plašsaziņas līdzekļu un to pārvaldības likuma 9. pantu, 10. panta ceturto, piekto un sesto daļu, 11. pantu un 17. panta pirmās daļas 3. punktu, 8. punktu un 11. punktu,

saskaņā ar Padomes 2021.gada 8.oktobra lēmumu Nr.6/1-1 “Lēmums par “Latvijas sabiedrisko elektronisko plašsaziņas līdzekļu sabiedriskā pasūtījuma plāna sagatavošanas vadlīnijas 2019.–2022.gadam un uzdevumi 2022.gadam” apstiprināšanu” apstiprinātajām Latvijas sabiedrisko elektronisko plašsaziņas līdzekļu sabiedriskā pasūtījuma plāna sagatavošanas vadlīnijām 2019.–2022.gadam un uzdevumiem 2022.gadam un Padomes 2022. gada 30. septembra lēmumā Nr. 52/1-1 “Par nolikuma “Sabiedriskā pasūtījuma izstrādes, uzskaites un izpildes uzraudzības kārtības nolikums” apstiprināšanu” noteikto, ka atskaites par 2022. gada sabiedriskā pasūtījuma izpildi VSIA “Latvijas Televīzija” (turpmāk arī – Latvijas Televīzija) sniedz ar Padomes 2022. gada 19. janvāra lēmumu Nr. 4/1-1 apstiprinātajā nolikumā “Nolikums par sabiedriskā pasūtījuma uzdevumu izpildes atskaitīšanās kārtību” un Padomes lēmumu Nr. 3/1-1 apstiprinātajā nolikumā “Nolikums par sabiedriskā pasūtījuma finansējuma izlietojuma un atskaitīšanās principiem” noteiktajā kārtībā,

ņemot vērā Padomes 2021. gada 29. decembra lēmumu Nr.23/1-1 “Par sabiedriskā pasūtījuma gada plāna, ko 2022. gadā īsteno sabiedriskais elektroniskais plašsaziņas līdzeklis VSIA “Latvijas Televīzija”, apstiprināšanu” un Padomes 2022. gada 30. septembra lēmumu Nr. 54/1-1 “Par valsts SIA “Latvijas Televīzija” Sabiedriskā pasūtījuma 2022.gada plāna grozījumu apstiprināšanu”,

izvērtējot Latvijas Televīzijas 2023. gada 17. maija vēstulē Nr. 26/1-5.2. “Par Sabiedriskā pasūtījuma 2022. gadam atskaiti”, 2023. gada 20. jūnija vēstulē Nr. 43/1-5.2 “Par 2022.gada Sabiedriskā pasūtījuma izpildes atskaites iesniegšanu”, 2023. gada 22. jūnija vēstulē Nr. 45/1-5.2 “Par Sabiedriskā pasūtījuma 2022.gadam iesniegšanu publicēšanai” un 2023. gada 26. jūnija vēstulē Nr. 47/1-5.2. “Papildināts 2022.gada sabiedriskā pasūtījuma atskaites Pielikums Nr.7” sniegto informāciju,

ņemot vērā 2023. gada 15. marta un 2023. gada 16. jūnija Latvijas Televīzijas Revīzijas komisijas sēdēs un 2023. gada 23. marta Padomes sēdē lemto,

kā arī ņemot vērā Sabiedrisko elektronisko plašsaziņas līdzekļu ombuda 2023. gada 20. jūnija Sabiedrisko elektronisko plašsaziņas līdzekļu sabiedriskā pasūtījuma 2022. gada plāna izpildes izvērtējuma ziņojumu,

**nolemj**:

1. Apstiprināt VSIA “Latvijas Televīzija” atskaiti par sabiedriskā pasūtījuma izpildi (2023. gada 22. jūnija vēstule Nr. 45/1-5.2 “Par Sabiedriskā pasūtījuma 2022.gadam iesniegšanu publicēšanai” un 2023. gada 26. jūnija vēstule Nr. 47/1-5.2. “Papildināts 2022.gada sabiedriskā pasūtījuma atskaites Pielikums Nr.7”), kā arī finansējuma izlietojumu, 2022.gadā.
2. Apstiprināt Padomes novērtējumu VSIA “Latvijas Televīzija” sabiedriskā pasūtījuma izpildei, kā arī finansējuma izlietojumam, 2022. gadā šī lēmuma Pielikumā Nr. 1 esošajā redakcijā.
3. Apstiprināto VSIA “Latvijas Televīzija” atskaiti par sabiedriskā pasūtījuma izpildi 2022. gadā un Padomes novērtējumu publicēt Padomes tīmekļvietnē [www.seplp.lv](http://www.seplp.lv).
4. Noteikt, ka VSIA “Latvijas Televīzija” publicē šo lēmumu kopā ar apstiprināto VSIA “Latvijas Televīzija” atskaiti par sabiedriskā pasūtījuma izpildi 2022. gadā savā tīmekļvietnē.
5. Informēt par šo lēmumu VSIA “Latvijas Televīzija” un iesniegt apstiprināto VSIA “Latvijas Televīzija” atskaiti par sabiedriskā pasūtījuma izpildi 2022. gadā Latvijas Republikas Saeimas Cilvēktiesību un sabiedrisko lietu komisijai.
6. Atbildīgais Padomes loceklis par šī lēmuma izpildes kontroli ir Jānis Eglītis.

*Pielikumā:*

1. *VSIA “Latvijas Televīzija” 2022. gada sabiedriskā pasūtījuma atskaite (2023. gada 22. jūnija vēstule Nr.* *45/1-5.2 un 2023. gada 26. jūnija vēstule Nr. 47/1-5.2.), kopā uz 143 (viens simts četrdesmit trīs) lapām;*
2. *Padomes novērtējums VSIA “Latvijas Televīzija” 2022. gada sabiedriskā pasūtījuma izpildei (Pielikums Nr.1) uz 32 (trīsdesmit divām) lapām;*
3. *Sabiedrisko elektronisko plašsaziņas līdzekļu ombuda 2023. gada 20. jūnija Sabiedrisko elektronisko plašsaziņas līdzekļu sabiedriskā pasūtījuma 2022. gada plāna izpildes izvērtējuma ziņojums uz 27 (divdesmit septiņām) lapām.*

**Padomes priekšsēdētājs** (*paraksts*)\* **Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU